Diari Oficial de la Generalitat Valenciana


Sumari del DOGV 5697, del 06-02-2008 (2008/1190)

RESOLUCIÓ de 30 de gener de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre la Generalitat i la Universitat de Politècnica de València per a la preparació de les propostes de nous plans d'estudis en el marc de la nova ordenació dels ensenyaments universitaris (Orde ECI/3008/2007, de 12 de setembre).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5697

Data del DOGV
:   06-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1190


Data del document
:   30-01-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * cooperació administrativa
    * ensenyament superior
    * universitat
    * política educativa
    * programa d'ensenyament

RESOLUCIÓ de 30 de gener de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre la Generalitat i la Universitat de Politècnica de València per a la preparació de les propostes de nous plans d'estudis en el marc de la nova ordenació dels ensenyaments universitaris (Orde ECI/3008/2007, de 12 de setembre). [2008/1190]  
La Generalitat i la Universitat de Politècnica de València han subscrit, després de la tramitació prèvia reglamentària, el 26 de desembre de 2007, el conveni per a la preparació de les propostes de nous plans d'estudis en el marc de la nova ordenació dels ensenyaments universitaris (Orde ECI/3008/2007, de 12 de setembre).  
D'acord amb el que establix l'apartat segon, punt 2, de la indicada Orde ECI/3008/2007, de 12 de setembre, del Ministerio de Educación y Ciencia, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0013/2008, i que figura com a annex d'esta resolució.  
València, 30 de gener de 2008.- El director general de Relacions amb les Corts i Secretariat del Consell: Ángel Mompó Romero.  
Conveni entre la conselleria d'Educació i la Universitat Politècnica de València per a la preparació de les propostes de nous plans d'estudis en el marc de la nova ordenació dels ensenyaments universitaris (Orde ECI/3008/2007, de 12 de setembre)  
València, 26 de desembre de 2007  
Reunits  
D'una part, Alejandro Font de Mora Turón, conseller d'Educació de la Generalitat, en nom i representació d'esta, facultat per a este acte per acord del Consell de data 21 de desembre de 2007.  
I d'una altra, Juan Francisco Juliá Igual, rector de la Universitat Politècnica de València, facultat per a este acte en virtut del que s'establix en l'article 55 dels Estatuts de la Universitat Politècnica de València, aprovats pel Decret 253/2003 de 19 desembre, del Govern Valencià.  
Intervenen cada un d'ells fent ús de les atribucions que tenen conferides, reconeixent-se mútuament capacitat legal suficient per a subjectar-se als termes d'este conveni.   
Manifesten  
La Llei Orgànica 4/2007, de 12 d'abril, per la qual es va modificar la Llei 6/2001, de 21 de desembre, d'Universitats, a través del seu títol XIII proporciona a les universitats espanyoles el marc jurídic per al desenrotllament i implantació del nou model d'ensenyament superior en adaptació a l'Espai Europeu d'Educació Superior.  
L'Orde ECI/3008/2007, de 12 de setembre, del Ministeri d'Educació i Ciència (BOE 16 d'octubre), establix les bases reguladores de les subvencions per a la preparació de les propostes de nous plans d'estudis en el marc de la nova ordenació dels ensenyaments universitaris oficials i assigna a la Comunitat Valenciana, per a l'exercici pressupostari 2007, un import de 700.467,00 euros.  
L'apartat segon establix que la comunitat autònoma distribuïsca els fons per mitjà de conveni subscrit amb este fi amb les universitats de la seua competència.  
Per això, les parts firmants formalitzen el present conveni, amb les següents  
Clàusules  
Primera  
El present conveni té com a finalitat la preparació, per la Universitat Politècnica de València, de les propostes de nous plans d'estudis en el marc de la nova ordenació dels ensenyaments universitaris oficials, per mitjà de la realització d'activitats destinades amb este fi, i que es detallen en l'annex al present conveni.  
Segona  
La Universitat Politècnica de València es compromet a realitzar les següents línies d'actuació, d'acord amb el punt quint de l'Orde ECI/3008/2007:  
- Línia 1. Localització i anàlisi de referents externs a la Universitat que avalen l'adequació de la proposta a criteris nacionals o internacionals per a títols de semblants característiques acadèmiques.  
- Línia 2. Consultes externes per a l'elaboració del pla d'estudis amb professionals, associacions o col·legis professionals, estudiants o altres col·lectius.  
- Línia 3. Disseny de sistemes d'avaluació de les competències dels estudiants.  
Tercera  
La Universitat es compromet a la consecució de les actuacions detallades en l'annex, amb una aportació econòmica per part de la conselleria d'Educació, per a l'exercici 2007, de 168.452,00 euros, a càrrec de l'aplicació pressupostària 61.22.92.228.14.0.  
Quarta  
La justificació del compliment de les activitats a realitzar per la Universitat es durà a terme aportant abans del 26 de desembre de 2007 a la Direcció General d'Universitat i Estudis Superiors la informació i documentació, degudament certificada, si és el cas, que es detalla a continuació:  
- Informe per part de l'òrgan de la Universitat que certifique la iniciació i posada en marxa de la línia d'actuació.  
- Certificat del gasto contret per a cada una de les activitats; detallant el gasto total corresponent a l'actuació i la part d'este finançat a càrrec del present conveni.  
El finançament resultant no podrà superar, en cap cas, l'import del gasto realitzat que es justifique per a cada actuació (s'entén per gasto realitzat les obligacions contretes encara que no hagen sigut efectivament pagades amb anterioritat a la finalització del termini de presentació de la justificació).  
L'aportació econòmica assignada a la Universitat es veurà reduïda proporcionalment en funció de la posada en marxa de les línies d'actuació indicades en la clàusula segona.  
Quinta  
D'acord amb el que establix l'article seté de l'Orde ECI/3008/2007, de 12 de setembre, una vegada finalitzades les línies d'actuació que es detallen en l'annex, la Universitat presentarà durant el primer semestre de 2008 a la Direcció General d'Universitat i Estudis Superiors una memòria d'execució de cada activitat, on es reflectiran els resultats generats en cada una d'estes.   
Amb anterioritat al 31 de desembre de 2008, la Direcció General d'Universitat i Estudis Superiors remetrà al Ministeri d'Educació i Ciència la memòria d'execució elaborada per la Universitat, junt amb l'avaluació de les activitats realitzades.   
Sexta  
La Universitat Politècnica de València declara que coneix i assumix les obligacions que l'article 47 del Text Refós de la Llei de la Hisenda Pública de la Generalitat imposa als beneficiaris de la subvenció.  
Sèptima  
Atés el caràcter d'esta ajuda i que va dirigida a una institució pública com és la Universitat Politècnica de València, la qual realitza el servici públic de l'educació superior per mitjà de la investigació, la docència i l'estudi, estes subvencions, per la mateixa naturalesa del beneficiari a qui es destina, poden excloure's del principi d'incompatibilitat amb el mercat comú, formulat en l'article 87, i no és per tant obligatòria la seua notificació a la Comissió Europea.  
Octava  
El present conveni mantindrà la seua vigència des de l'1 de gener fins al 31 de desembre de 2007.  
No obstant això, i només als efectes del termini establit en l'article sèptim de l'Orde ECI/3008/2007, de 12 de setembre, per la qual s'establixen les bases reguladores de les subvencions per a preparació de les propostes de nous plans d'estudis en el marc de la nova ordenació dels ensenyaments universitaris oficials, la vigència d'este conveni es mantindrà fins al 31 de desembre de 2008.  
I perquè així conste, es firma el present conveni en el lloc i la data de l'encapçalament.  
El conseller d'Educació: Alejandro Font de Mora Turón.  
El rector de la Universitat Politècnica de València: Juan Francisco Juliá Igual.  
ANNEX  
Descripció de les activitats destinades a l'elaboració de les propostes dels nous plans d'estudi en la UPV  
Centres participants  
1. Escola Tècnica Superior d'Arquitectura (ETSA)  
2. Escola Tècnica Superior de Gestió en l'Edificació (ETSGE)  
3. Escola Tècnica Superior d'Enginyers Agrònoms (ETSIA)  
4. Escola Tècnica Superior del Medi Rural i Enologia (ETSMRE)  
5. Escola Tècnica Superior d'Enginyers de Camins, Canals i Ports (ETSICCP)  
6. Escola Tècnica Superior d'Enginyeria Geodèsica, Cartogràfica i Topogràfica (ETSIGCT)  
7. Escola Tècnica Superior d'Enginyers Industrials (ETSII)  
8. Escola Tècnica Superior d'Enginyeria del Disseny (ETSID)  
9. Escola Tècnica Superior d'Enginyers de Telecomunicació (ETSIT)  
10. Escola Tècnica Superior d'Informàtica Aplicada (ETSIAP)  
11. Facultat d'Informàtica (FI)  
12. Facultat d'Administració i Direcció d'Empreses (FADE)  
13. Facultat de Belles Arts (FBBAA)  
14. Escola Politècnica Superior d'Alcoi (EPSA)  
15. Escola Politècnica Superior de Gandia (EPSG)   
Activitats  
1. Constitució dels grups de treball de centres per al suport a l'elaboració dels nous plans d'estudi.  
2. Localització i anàlisi de referents externs que avalen l'adequació de la proposta a criteris nacionals i internacionals per a títols de característiques acadèmiques semblants.  
3. Consultes externes per a l'elaboració del pla d'estudis amb professionals, associacions o col·legis professionals, estudiants o altres col·lectius.  
a. Reunions amb la Universitat Politècnica de Madrid, Universitat Politècnica de Catalunya i Universitat Politècnica de Cartagena.  
b. Reunions amb col·legis professionals.  
4. Disseny de sistemes d'avaluació de les competències dels estudiants.  
5. Disseny de sistemes d'informació prèvia a la matriculació i procediments d'acollida i orientació dels estudiants de nou ingrés per a facilitar la seua incorporació a la universitat i a la titulació.  
a. Preparació i disseny de jornades amb orientadors.  
b. Disseny de jornades d'acollida.  
6. Disseny de sistemes de suport i orientació dels estudiants una vegada matriculats.  
a. Disseny de sistemes de tutoria i seguiment d'estudiants de primer curs. Programa Integra.  
7. Disseny del sistema propi de la universitat per a la transferència i reconeixement de crèdits.  
a. Disseny d'aplicació informàtica.  
8. Elaboració i anàlisi d'indicadors de graduació, abandó i eficiència de les actuals titulacions, amb l'objectiu d'establir valors estimats per als nous plans d'estudi.  
a. Avaluació d'ECTS i taxes acadèmiques en les titulacions actuals.  
9. Disseny del sistema de garantia de la qualitat aplicable a la titulació.  
a. Disseny d'aplicació informàtica per a l'obtenció de l'Índex d'Activitat Docent i l'Avaluació de la Docència.  
Pressupost  
Tècnic superior 48.739,60  
Tècnic informàtic 35.955,53  
2 becaris 6.300,00  
Equipament informàtic 9.056,87  
Material fungible 18.900,00  
Despeses viatges 35.000,00  
Edició materials 14.500,00  
Total 168.452,00 euros